CELEX: C2005/281/29
Language: lv
Date: 2005-11-12 00:00:00
Title: lieta C-362/05 P: Apelācija, ko 2005. gada 23. septembrī ierosināja Jacques Wunenburger, par Eiropas Kopienu Pirmās instances tiesas (pirmā palāta) 2005. gada 5. jūlija spriedumu lietā T-370/03 Jacques Wunenburger/Eiropas Kopienu Komisija

12.11.2005   
            
            
               LV
            
            
               Eiropas Savienības Oficiālais Vēstnesis
            
            
               C 281/15
            
         Apelācija, ko 2005. gada 23. septembrī ierosināja Jacques Wunenburger, par Eiropas Kopienu Pirmās instances tiesas (pirmā palāta) 2005. gada 5. jūlija spriedumu lietā T-370/03 Jacques Wunenburger/Eiropas Kopienu Komisija
   (lieta C-362/05 P)
   (2005/C 281/29)
   tiesvedības valoda — franču
   Eiropas Kopienu Tiesā 2005. gada 23. septembrī izskatīšanai ir iesniegta Žaka Vinenburgera [Jacques Wunenburger], ko pārstāv Ēriks Buaželo [Eric Boigelot], avocat, apelācijas sūdzība par Eiropas Kopienu Pirmās instances tiesas (pirmā palāta) 2005. gada 5. jūlija spriedumu lietā T-370/03 Jacques Wunenburger/Eiropas Kopienu Komisija.
   Apelācijas sūdzības iesniedzēja prasījumi Tiesai ir šādi:
   
               —
            
            
               atzīt apelācijas sūdzību par pieņemamu un pamatotu;
            
         
               —
            
            
               atcelt Eiropas Kopienu Pirmās instances 2005. gada 5. jūlija tiesas spriedumu lietā T-370/03 Wuneburger/Komisija.
            
         Apelācijas sūdzības iesniedzējs lūdz Tiesai arī izskatīt lietu un atzīt par pamatotu prasītāja sākotnējo prasību lietā T-370/03, nospriežot šādi:
   
               —
            
            
               atcelt iecēlējinstitūcijas 2003. gada 11. marta lēmumu par prasītāja kandidatūras noraidīšanu direktorāta “Āfrika, Karību jūras salas, Klusais okeāns” direktora amatam (AIDCO.C), kas pieņemts pēc iecēlējinstitūcijas 2003. gada 14. jūlija lēmuma par M. Amira Nakvi [M. Amir Naqvi] iecelšanu minētajā amatā;
            
         
               —
            
            
               atcelt lēmumu, ar kuru ir skaidri noraidīta prasītāja sūdzība, ko viņš iesniedza saskaņā ar Civildienesta noteikumu 90. panta 2. punktu 2003. gada 2. aprīlī un kas ir noraidīta ar viennozīmīgu 2003. gada 14. jūlija lēmumu, kas prasītājasm tika paziņots 2003. gada 11. augustā;
            
         
               —
            
            
               atcelt M. Amira Nakvi iecelšanu direktorāta “Āfrika, Karību jūras salas, Klusais okeāns” (AIDCO.C) direktora amatā, kā rezultātā ir noraidīta apelācijas iesniedzēja kandidatūra uz brīvu amatu;
            
         
               —
            
            
               jebkurā gadījumā piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Apelācijā izvirzītie pamati saskaņā ar Tiesas reglamenta 58. pantu ir balstīti uz Kopienu tiesību pārkāpumu un Pirmās instances tiesas tiesvedības kļūdu, kā rezultātā ir pārkāptas apelācijas iesniedzēja tiesības.